CELEX: 32017D0168
Language: hu
Date: 2017-01-31 00:00:00
Title: A Bizottság (EU) 2017/168 végrehajtási határozata (2017. január 31.) az Internet-mérnöki Munkacsoport közbeszerzésben hivatkozásként szolgáló műszaki előírásainak elismeréséről (EGT-vonatkozású szöveg. )

1.2.2017   
            
            
               HU
            
            
               Az Európai Unió Hivatalos Lapja
            
            
               L 27/151
            
         A BIZOTTSÁG (EU) 2017/168 VÉGREHAJTÁSI HATÁROZATA
   (2017. január 31.)
   az Internet-mérnöki Munkacsoport közbeszerzésben hivatkozásként szolgáló műszaki előírásainak elismeréséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 13. cikke (1) bekezdésére,
   Az IKT-szabványosítással foglalkozó, több érdekelt felet tömörítő európai platformmal és az ágazati szakértőkkel folytatott konzultációt követően,
   mivel:
   
               (1)
            
            
               A szabványosítás fontos szerepet tölt be az „Európa 2020: az intelligens, fenntartható és inkluzív növekedés stratégiája” című bizottsági közleményben (2) meghatározott Európa 2020 stratégia előmozdításában. A termék- vagy szolgáltatáspiacokon a más termékekkel vagy rendszerekkel való összeegyeztethetőség és interoperabilitás, a technológiafejlesztés előmozdítása és az innováció támogatása érdekében az „Európa 2020” stratégia számos kiemelt kezdeményezése hangsúlyozza az önkéntes szabványosítás fontosságát.
            
         
               (2)
            
            
               „Az egységes piac továbbfejlesztése: a polgárok és vállalkozások lehetőségeinek bővítése” című bizottsági közlemény (3) is elismeri a szabványok jelentőségét és kifejti, hogy a szabványok elengedhetetlenek az európai versenyképesség biztosításához, és az egységes piacon belül kulcsszerepet játszanak az innovációban és a fejlődésben, mivel fokozzák a biztonságot, az interoperabilitást, a versenyképességet és segítenek a kereskedelem előtt álló akadályok lebontásában.
            
         
               (3)
            
            
               Az egységes digitális piac megvalósítása fontos prioritás az Európai Unió számára, amint azt a 2015-ös éves növekedési stratégia (4) is hangsúlyozza. A Bizottság az európai digitális egységes piacra vonatkozó stratégiáról szóló közleményében (5) kiemelte a szabványosítás és az interoperabilitás szerepét a hosszú távú növekedési potenciállal rendelkező európai digitális gazdaság megteremtésében.
            
         
               (4)
            
            
               A digitális társadalomban a szabvány jellegű dokumentumok elengedhetetlenné váltak az eszközök, az alkalmazások, az adattárak, a szolgáltatások és a hálózatok interoperabilitásának biztosításához. „Az európai szabványok stratégiai jövőképe: az európai gazdaság fenntartható növekedésének elősegítése és gyorsítása 2020-ig” című bizottsági közlemény (6) elismeri az információs és kommunikációs technológiák (IKT) terén zajló szabványosításnak azt a sajátosságát, hogy az IKT-megoldásokat, -alkalmazásokat és -szolgáltatásokat gyakran olyan globális IKT-fórumok és -konzorciumok fejlesztik, amelyek egyben vezető IKT-szabványosítási szervezetekké is váltak.
            
         
               (5)
            
            
               Az 1025/2012/EU rendelet célja az európai szabványosítási keretrendszer korszerűsítése és javítása. Olyan rendszert alakít ki, amelyben a Bizottság dönthet annak megállapításáról, hogy a nem európai, nemzetközi vagy nemzeti szabványügyi szervezetek által elfogadott IKT műszaki előírások közül melyek a legrelevánsabbak és a legszélesebb körben elfogadottak. Ha egy hardver, szoftver vagy információs technológiai szolgáltatás közbeszerzése során lehetőség van az IKT műszaki előírások teljes körének kihasználására, az lehetővé teszi az eszközök, szolgáltatások és alkalmazások közötti interoperabilitást és segít elkerülni a közigazgatásban azt a csapdát, hogy a saját tulajdonú IKT-megoldások alkalmazása miatt a közbeszerző nem tud szolgáltatót váltani a beszerzési szerződés lejártával, továbbá ösztönzi a versenyt az interoperábilis IKT-megoldások szolgáltatásainak piacán.
            
         
               (6)
            
            
               A közbeszerzési eljárásokban akkor lehet IKT műszaki előírásokra hivatkozni, ha azok megfelelnek az 1025/2012/EU rendelet II. mellékletében foglalt követelményeknek. Az említett követelményeknek való megfelelés garantálja a hatóságok számára, hogy az IKT műszaki előírások kidolgozása során érvényesüljenek a Kereskedelmi Világszervezet által a szabványosítás területén elismert következő elvek: a nyitottság, a méltányosság, az objektivitás és a hátrányos megkülönböztetés tilalma.
            
         
               (7)
            
            
               Az IKT-előírások elismerésére vonatkozó határozatok elfogadása előtt a Bizottság konzultál a bizottsági határozattal (7) létrehozott, az IKT-szabványosítással foglalkozó, több érdekelt felet tömörítő európai platformmal, illetve más fórumokon az ágazati szakértőkkel.
            
         
               (8)
            
            
               Az IKT-szabványosítással foglalkozó, több érdekelt felet tömörítő európai platform 2015. június 11-én az 1025/2012/EU rendelet II. mellékletében foglalt követelmények alapján értékelte az „Internet-mérnöki Munkacsoport” 28 műszaki előírását, és pozitív véleményt nyilvánított a tekintetben, hogy azok elismerhetők a közbeszerzésben hivatkozásul szolgáló előírásokként. Ezt követően az említett műszaki előírások értékeléséről konzultáció folyt ágazati szakértőkkel is, akik megerősítették a hivatkozásul szolgáló előírásként történő elismerésre vonatkozó pozitív véleményt.
            
         
               (9)
            
            
               Az „Internet-mérnöki Munkacsoport” – az internet kialakítását, használatát és kezelését szolgáló kiemelkedő minőségű szabványelőírások kidolgozása iránt elkötelezett fő szervezet – 27 műszaki előírást dolgozott ki és gondoz. Az Internet-mérnöki Munkacsoport az „internet-szabványosítási eljáráson” alapuló nemzetközi szervezet. A szabványosítási eljárás nyílt, átlátható és konszenzuson alapuló eljárás, amelyet a protokollok és eljárások a világ valamennyi felhasználójának javát szolgáló szabványosítása érdekében alkalmaz az internetes közösség.
            
         
               (10)
            
            
               Az Internet-mérnöki Munkacsoport 27 műszaki előírását széles körben használják az internethez köthető célokból. Az előírások az alábbi célokat szolgáló szabványokból és protokollokból állnak: belső hálózat létrehozása (Transmission Control Protocol/Internet protocol (TCP/IP) – Átviteli vezérlő protokoll/internet protokoll, User Datagram Protocol (UDP) – Felhasználói adatcsomag protokoll, Domain Name System (DNS) – Doménnévrendszer, Dynamic Host Configuration Protocol – Dinamikus állomáskonfiguráló protokoll, Simple Network Management Protocol (SNMP) – Egyszerű hálózatkezelő protokoll, Architecture for the Internet Protocol (IPsec) – Internet protokoll biztonsági architectúrája, Network Time Protocol (NTP) – Hálózati idő protokoll); biztonságos kapcsolat kialakítása (Secure Shell-2 (SSH-2) Protocol – Secure Shell-2 protokoll, Transport Layer Security Protocol (TLS) – Szállítási réteg biztonsága protokoll, Internet X.509 Public Key Infrastructure Certificate and Certificate Revocation List (CRL) Profile (PKIX) – X.509 nyilvános kulcsú infrastruktúra tanúsítás és visszavont tanúsítványok listája (CRL) profil (PKIX)); weboldal létrehozását szolgáló szabványok és protokollok (Hypertext Transfer Protocol (HTTP) – Hiperszöveg-átviteli protokoll, Upgrading to TLS Within HTTP/1.1 – A HTTP/1.1-en belül TLS-re való átállás, Uniform Resource Identifiers (URI), – Egységes forrásazonosító, Uniform Resource Locator (URL) – Egységes forráshely-meghatározó, Uniform Resource Names (URN) – Egységes forrásnevek, File Transfer Protocol (FTP) – Fájlátviteli protokoll, 8-bit Unicode Transformation Format (UTF-8) – 8 bites Unicode átalakítási formátum, JavaScript Object Notation (JSON) – JavaScript objektumjelölés); szabványok és protokollok e-mailekhez, naptárakhoz és híralkalmazásokhoz (Simple Mail Transfer Protocol (SMTP) – Egyszerű levéltovábbítási protokoll, Internet Message Access Protocol (IMAP) – Levéllekérési internetszabvány, Post Office Protocol – version 3 (POP3) – Postahivatal protokoll 3-as verzió, Multipurpose Internet Mail Extensions (MIME) –Többcélú internetes levélkiterjesztés, Network News Transfer Protocol (NNTP) – Hálózati hírátviteli protokoll, Internet Calendaring and Scheduling Core Object Specification (iCalendar) – iCalendar, vCard (VCF) – vCard, Common Format and MIME Type for Comma-Separated Values (CSV) – CSV-re vonatkozó közös formátum és MIME-típus), továbbá a multimédiás adatátvitelt (streaming) biztosító alkalmazások (Real-time Transport Protocol (RTP) – Valós idejű szállításvezérlő protokoll és Session Initiation Protocol (SIP) – SIP).
            
         
               (11)
            
            
               Az Internet-mérnöki Munkacsoport fent felsorolt 27 műszaki előírását ezért el kell ismerni a közbeszerzésben hivatkozásul szolgáló IKT műszaki előírásként,
            
         ELFOGADTA EZT A HATÁROZATOT:
   1. cikk
   A Internet-mérnöki Munkacsoport mellékletben felsorolt műszaki előírásai hivatkozhatók közbeszerzési eljárásokban.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. január 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 316., 2012.11.14., 12. o.
   
   
      (2)  COM(2010) 2020 végleges, 2010. március 3.
   
      (3)  COM(2015) 550 végleges, 2015. október 28.
   
      (4)  COM(2014) 902.
   
      (5)  COM(2015) 192 final, 2015. május 6.
   
      (6)  COM(2011) 311 végleges, 2011. június 1.
   
      (7)  A Bizottság határozata (2011. november 28.) az IKT-szabványosítással foglalkozó, több érdekelt felet tömörítő európai platform létrehozásáról (HL C 349., 2011.11.30., 4. o.).
   
      MELLÉKLET
      
         Az Internet-mérnöki Munkacsoport közbeszerzésben hivatkozásul szolgáló műszaki előírásainak listája
          (1)
      
      
                  1.
               
               
                  Transmission Control Protocol/Internet protocol (TCP/IP) – Átviteli vezérlő protokoll/internet protokoll
               
            
                  2.
               
               
                  User Datagram Protocol (UDP) – Felhasználói adatcsomag protokoll
               
            
                  3.
               
               
                  Domain Name System (DNS) – Doménnévrendszer
               
            
                  4.
               
               
                  Dynamic Host Configuration Protocol – Dinamikus állomáskonfiguráló protokoll
               
            
                  5.
               
               
                  Simple Mail Transfer Protocol – Egyszerű levéltovábbítási protokoll
               
            
                  6.
               
               
                  Security Architecture for the Internet Protocol (IPsec) – Internet protokoll biztonsági architectúrája
               
            
                  7.
               
               
                  Network Time Protocol – Hálózati idő protokoll
               
            
                  8.
               
               
                  Secure Shell-2 Protocol (SSH-2) – Secure Shell-2 (SSH-2) protokoll
               
            
                  9.
               
               
                  Transport Layer Security Protocol (TLS) – Szállítási réteg biztonsága protokoll
               
            
                  10.
               
               
                  Internet X.509 Public Key Infrastructure Certificate and Certificate Revocation List (CRL) Profile (PKIX) – X.509 nyilvános kulcsú infrastruktúra tanúsítás és visszavont tanúsítványok listája (CRL) profil (PKIX))
               
            
                  11.
               
               
                  Hypertext Transfer Protocol – Hiperszöveg-továbbítási Protokoll
               
            
                  12.
               
               
                  Upgrading to TLS Within HTTP/1.1 (HTTPS) – A HTTP/1.1-en belül TLS-re való átállás
               
            
                  13.
               
               
                  Uniform Resource Identifiers (URI) – Egységes forrásazonosító
               
            
                  14.
               
               
                  Uniform Resource Locator (URL) – Egységes forráshely-meghatározó
               
            
                  15.
               
               
                  Uniform Resource Names (URN) – Egységes forrásnevek
               
            
                  16.
               
               
                  File Transfer Protocol – Állománytovábbítási protokoll
               
            
                  17.
               
               
                  8-bit Unicode Transformation Format (UTF-8) – 8 bites Unicode átalakítási formátum
               
            
                  18.
               
               
                  Szinkron digitális hierarchia (Synchronous Digital Hierarchy)
               
            
                  19.
               
               
                  Simple Mail Transfer Protocol (SMTP) – Egyszerű levéltovábbítási protokoll
               
            
                  20.
               
               
                  Post Office Protocol – version 3 (POP3) – Postahivatal protokoll 3-as verzió
               
            
                  21.
               
               
                  Multipurpose Internet Mail Extensions (MIME) – Többcélú internetes levélkiterjesztés
               
            
                  22.
               
               
                  Network News Transfer Protocol (NNTP) – Hálózati hírátviteli protokoll
               
            
                  23.
               
               
                  Internet Calendaring and Scheduling Core Object Specification (iCalendar) – iCalendar
               
            
                  24.
               
               
                  File format standard for electronic business cardS (vCard) – Elektronikus névjegykártya-szabvány fájlformátuma
               
            
                  25.
               
               
                  Common Format and MIME Type for Comma-Separated Values (CSV) – CSV-re vonatkozó közös formátum és MIME-típus
               
            
                  26.
               
               
                  Real-time Transport Protocol (RTP) – Valós idejű szállításvezérlő protokoll
               
            
                  27.
               
               
                  Session Initiation Protocol (SIP) – SIP
               
            
         (1)  Az Internet-mérnöki Munkacsoport műszaki előírásai ingyenesen letölthetők az alábbi weboldalon: http://www.rfc-editor.org/